Søndag morgen er startet overskyet, og sådan vil det meste af dagen også se ud. Gennem natten har skyerne holdt på varmen, hvorved der ikke har været under tocifrede temperaturer. Det skriver TV 2 Vejret. En svag front er dog langsomt ved at passere over landet, og det giver allerede fra morgenstunden lidt regn i de nordvestlige egne. Sidst på eftermiddagen vil regnen være overstået, og aftenen vil derfor se tør ud for hele landet. Man kan dog allerede se frem til, at sommervarmen vender tilbage i den kommende uge. Allerede mandag viser prognoserne op til 25 grader flere steder i landet.

Referat:
Søndag står på regn og skyer, før næste uges prognose står på en hel del sol.